เงินบาทแข็งดีกับหุ้นเหล็ก
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 27 ส.ค. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 27 ส.ค. 2553
โดย...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 27 ส.ค. 2553ดัชนีตลาดหุ้นพักตัวต่อเนื่องเมื่อวันที่ 26 ส.ค. ขึ้นลงแคบ 7 จุด การเก็งกำไรชะลอตัว ดัชนีปิด 886.10 จุด บวก 1.59 จุด มูลค่าซื้อขาย 32,685 ล้านบาท ...ต่างชาติขายสุทธิ 631 ล้านบาทหุ้นจัสมิน (JAS) เลิกซ่า คนเล่นไประวังไปวันที่ 27 ส.ค. รู้ผลโดนกฎแคชบาลานซ์ (วางเงินสดก่อนซื้อ) ของตลาดหลักทรัพย์หรือไม่ ราคาหุ้นที่ขึ้นไม่หยุด เลยแผ่วลงทันที กลุ่มเหล็กดี๊ด๊ามาเกือบทุกตัว นอกจากได้ผลดีราคาเหล็กขยับแล้ว ค่าเงินบาทที่แข็งค่าขึ้นในรอบกว่า 2 ปี เมื่อเทียบกับเหรียญสหรัฐ ยังเป็นผลดีกับธุรกิจนี้ จีสตีล (GSTEEL) หุ้นเหล็กต่ำบาท มาช้ากว่าเพื่อน หรือเกือบไม่ได้มา ได้แผนเพิ่มทุนแก้ปัญหาหนี้ 170 ล้านเหรียญสหรัฐชัดเจน เลยแผลงฤทธิ์ตีซิลลิงปิด 0.59 บาท ไปชิลชิล กลุ่มก่อสร้างก็มา หุ้นเนาวรัตน์ (NWR) ลดหุ้นลดทุนเสร็จสรรพ ก็มีแรงเก็งกำไรไล่ราคาขึ้นไป 1.13 บาท พุ่ง 15% วอลุมแน่น    .“จรัมพร โชติกเสถียร” เอ็มดีตลาดหลักทรัพย์ เชื่อมั่นเลือก 2 รองผู้จัดการ จากคนแบงก์มาช่วยงานได้จริง ปักธงตั้งเป้ารองรับเสรีตลาดหุ้นอีก 2 ปี และรองรับการเติบโตนักลงทุนได้ทุกส่วนโดยเฉพาะ “บดินทร์ อูนากูล” คนนี้เคยเป็นคู่แข่งทำคัสโตเตียนจากแบงก์กรุงเทพ เมื่อโค่นไม่ลงเลยดึงมาช่วยงานซะเลย ... ส่วนคนในไม่ได้ลดบทบาทงานยังเพิ่ม และบางหน่วยงาน เช่น ไอที ยังต้องจ้างคนนอกมาช่วยทำอีกมาก เสนาดีเวลลอปเม้นท์ (SENA) อัดแคมเปญเอาใจวัยโจ๋ แค่จ่ายเงินจอง 5,000 บาท โครงการเดอะคิทท์ แจ้งวัฒนะ รับไปเลยเฟอร์นิเจอร์ครบชุด ระหว่างวันที่ 2729 ส.ค.นี้